text: জমিয়তে উলামায়ে ইসলাম বাংলাদেশ নামকরণে ২২ মার্চ ১৯৭১ সালে প্রতিষ্ঠিত বাংলাদেশের একটি ধর্মভিত্তিক রাজনৈতিক দল হিসেবে কার্যক্রম শুরু করে। দলটির বর্তমান ভারপ্রাপ্ত সভাপতি জিয়া উদ্দিন ও ভারপ্রাপ্ত মহাসচিব মঞ্জুরুল ইসলাম আফেন্দী।
  
  ইতিহাস 
  ১৯১৯ সনে দারুল উলূম দেওবন্দ কেন্দ্রিক সর্বপ্রথম ইসলামী রাজনৈতিক দল জমিয়তের কার্যক্রম শুরু হয়, তখন উপমহাদেশ কেন্দ্রিক এ দলের নাম ছিল জমিয়ত উলামায়ে হিন্দ। পরবর্তীতে মুসলমানদের স্বতন্ত্র জাতি হিসাবে তাদের নিজস্ব আবাসভূমি প্রতিষ্ঠার লক্ষ্যে অবিভক্ত ভারতে মাওলানা শাব্বীর আহমদ উসমানী রহ. এর নেতৃত্বে পুর্নগঠিত হয়ে এর নাম জমিয়তে উলামায়ে ইসলাম হয়। বাংলাদেশ স্বাধীনতা লাভ করলে দলটির বাংলাদেশ অংশকে জমিয়তে উলামায়ে ইসলাম বাংলাদেশ নামে নামকরণ করা হয় ও একক ইসলামী দল হিসেবে জমিয়তে উলামায়ে ইসলাম স্বাধীন বাংলাদেশে এর যাত্রা শুরু হয়।
  
  গণপ্রজাতন্ত্রী বাংলাদেশ সরকারের নির্বাচন কমিশন কর্তৃক নিবন্ধিত রাজনৈতিক দল জমিয়তে উলামায়ে ইসলাম বাংলাদেশ এর নিবন্ধন নং ২৩। স্বাধীন বাংলার প্রথম সভাপতি নির্বাচিত হন তাজাম্মুল আলী এরপর মরহুম আজিজুল হক। পরবর্তি সভাপতি আব্দুল করীম শায়খে কৌড়িয়া। তার পর সভাপতি নির্বাচিত হন মরহুম আশরাফ আলী বিশ্বনাথী। ২০০৫ সালে ভারপ্রাপ্ত সভাপতি  হন মাসিক মদীনা সম্পাদক মুহিউদ্দীন খান। পরবর্তীতে সভাপতি ছিলেন শায়খ আব্দুল মোমিন। বর্তমানে ভারপ্রাপ্ত  সভাপতির পদে আছেন শায়খুল হাদিস জিয়া উদ্দিন।
  
  যুব সংগঠন 
  জমিয়তে উলামায়ে ইসলাম বাংলাদেশ এর সহযোগী সংগঠন “যুব জমিয়ত বাংলাদেশ”। বর্তমান সভাপতি মাওলানা তাফহীমুল হক্ব, সাধারণ সম্পাদক মাওলানা ইসহাক কামাল।
  
  ছাত্র সংগঠন 
  জমিয়তে উলামায়ে ইসলাম বাংলাদেশের সহযোগী সংগঠন ছাত্র জমিয়ত বাংলাদেশ ১৯৯২ সনের ২৪ জানুয়ারি প্রতিষ্ঠা লাভ করে।বর্তমান সভাপতি মুফতি এখলাছুর রহমান রিয়াদ, সাধারণ সম্পাদক হুজাইফা ইবনে ওমর।
  
  আরও দেখুন
  
   জমিয়ত উলামায়ে হিন্দ
   মাহমুদ হাসান দেওবন্দি
   হুসাইন আহমদ মাদানি
   মুহাম্মদ কাসেম নানুতুবি
   বাংলাদেশের ইসলামী দল
  
  তথ্যসূত্র 
  
  বিষয়শ্রেণী:বাংলাদেশের রাজনৈতিক দল
  বিষয়শ্রেণী:জমিয়তে উলামায়ে ইসলাম
  বিষয়শ্রেণী:১৯৭১-এ প্রতিষ্ঠিত
  বিষয়শ্রেণী:ইসলামী সংগঠন
  বিষয়শ্রেণী:বাংলাদেশ ভিত্তিক ইসলামী সংগঠন
  বিষয়শ্রেণী:বাংলাদেশী ইসলামপন্থী
  বিষয়শ্রেণী:দেওবন্দি সংগঠন
title: জমিয়তে উলামায়ে ইসলাম বাংলাদেশ